Postimehele on turvaringkondadest vihjatud, et rahavarguse autoriteni jõutakse hoolsal uurimisel nii või teisiti, sest kahtlusaluste ring pole kuigi lai. Postimehe andmetel saavad automaadile ligi vaid sularaha veoga tegelevad inimesed ja panga tehnilised töötajad, kes tegelevad automaadi arvutustehnika hooldusega. Nende käsutuses on automaadiruumi võti, nad teavad ukse juures asuva häireseadme  koodi ning automaadi turvakoode ja paroole. «Automaat näeb tagantpoolt välja nagu seif,» kirjeldas seadet tundev isik. «Suur ratas ja koodinupud ning lahtisaamiseks on vaja teada tervet rida asju.»